Sisältää mainoslinkkejä, mainoslinkit merkitty *-merkillä.

S-juna jatkoi puksutustaan myös vuonna 2018, mutta ilman ratavaurioita ei tälläkään kertaa selvitty. Nyt S-junasta tuleva tuotto oli ensimmäistä kertaa alle 100 euroa, sillä useat S-osuuskunnat jättivät korot maksamatta tai pienensivät korkojaan. Suurempaa hätää ei kuitenkaan ole, sillä S-juna puksuttaa eteenpäin myös tänä vuonna ja uusille S-junalaisille on vielä vaunuissa tilaa. Katsotaan seuraavaksi mitä on ehtinyt tapahtua vuoden aikana ja katsotaan korkoa maksaneet S-osuuskunnat vuodelle 2018.

Tämän kirjoituksen taulukossa on vuoden 2018 korot. Korkoa maksaneet S-Osuuskunnat vuodelle 2019 löytyy klikkaamalla tätä tekstiä!

Mikä ihmeen S-juna ja mistä oikein on kyse?

Olet saattanut kuulla S-junasta työkaveriltasi tai joltain tutultasi, sillä asiasta on uutisoitu mediassa useasti. Kyseessä on Kauppalehden keskustelupalstoilta lähtenyt nimitys S-osuuskuntien multiliittyjille, eli sellaisille suomalaisille, jotka liittyvät oman alueosuuskauppansa lisäksi myös muiden alueiden osuuskauppoihin.

Multiliittymistä eli S-junailua pidetään kannattavana, sillä suurimmalla osalla S-osuuskuntia on ollut tapana maksaa vuosittain osuuspääomankorkoa asiakasomistajilleen. Yhteen S-osuuskuntaan liittyminen maksaa 100€ ja osuuspääomankorko on 5-20%, eli pienellä pääomalla saa yllättävän hyvän tuoton rahoille.

Jos sinulla on siis lompakossasi vihreä S-etukortti, olet jo yhden S-osuuskunnan jäsen. Mikään ei kuitenkaan estä sinua liittymästä kaikkiin korkoa maksaviin S-osuuskuntiin ja tällä tavalla myös sinä voit päästä mukaan S-junan matkaan!

Usean piensijoittajan sijoituskohde

S-osuudet löytyvät jo todella monen suomalaisen portfoliosta ja syystäkin. Pienelle pääomalle saa yllättävän suuren tuoton ja lähes riskittömästi, sillä voit aina myös erota S-osuuskunnista ja silloin sinulle tilitetään koko pääoma takaisin viimeistään kuluvan vuoden lopussa. Käytännössä ainut tapa menettää sijoitettu pääomasi on osuuskunnan konkurssissa ja sitä pidetään erittäin epätodennäiköisenä.

Jos et vielä ole yhdenkään S-osuuskunnan jäsen, saa lompakkosi myös uuden kortin ja sitä kannattaa aina muistaa höylätä S-ryhmän liikkeissä asioidessa. Jokainen bonus euro on kuitenkin aina kotiin päin.

S-osuuskuntiin liittyessäsi saatat saada myös rahanarvoisia lahjakortteja ja kuponkeja S-ryhmän liikkeisiin. Näitä et voi valitettavasti käyttää muuta kuin kyseisen alueen liikkeissä, mutta voit halutessasi myös laittaa lahjakortit ja kupongit myyntiin hieman arvoaan edullisemmin esim tori.fi palveluun.

Korkoa maksaneet S-osuuskunnat vuodelle 2018

Tällä kertaa vuodessa ehti tapahtua paljon ja useampi S-osuuskunta joko vähensi maksettavaa osuuspääomankorkoa tai jätti sen maksamatta kokonaan. Ilmiötä paljon seuranneena luulen sen johtuvan siitä, että S-junan vaunut olivat todella täynnä viime vuotisen hypetyksen myötä. Vielä kuitenkin ehtii mukaan junaan, sillä korkoa maksettiin vieläkin kunnioitettavat 87€.

Etelä-Pohjanmaan Osuuskauppa pienensi korkoaan 20 eurosta 5 euroon, Suur-Seudun Osuuskauppa pienensi korkoa 6 eurosta 5 euroon ja Helsingin sekä Hämeenmaan Osuuskaupat jättivät koron tällä kertaa kokonaan maksamatta. Maakunnan osuuskaupan tilanteesta ei ole vielä varmaa tietoa, mutta todennäköisesti jättää myös koron kokonaan maksamatta.

Tässä kuitenkin taulukko korkoa maksaneista S-osuuskunnista vuodelle 2018, jonka voit tulostaa matkallesi kohti S-pankkia.

Osuuskunta Liittymismaksu Korko Korko euroina Osuuskauppa KPO 100 € 20 % 20 € Pohjois-Karjalan Osuuskauppa 100 € 12 % 12 € Suur-Savon Osuuskauppa 100 € 10 % 10 € Turun Osuuskauppa 100 € 10 % 10 € Pirkanmaan Osuuskauppa 100 € 8 % 8 € Keskimaan Osuuskauppa 100 € 6 % 6 € Satakunnan Osuuskauppa 100 € 6 % 6 € Etelä-Pohjanmaan Osuuskauppa 100 € 5 % 5 € Etelä-Karjalan Osuuskauppa 100 € 5 % 5 € Suur-Seudun Osuuskauppa 100 € 5 % 5 € Yhteensä: 1000 € 87 €

Huom päivitys 2.8.2018: Pirkanmaan Osuuskauppa päätti, ettei maksa korkoa enää ensi vuonna!

Lopuksi

Pidän S-junaa vieläkin kannattavana, sillä korko on edelleen hyvä sijoitettuun pääomaan nähden. Myös tänä vuonna maksamatta jättäneet osuuskunnat voi vielä tulevaisuudessa korkoa maksaa, joten en ainakaan vielä näe eroamista maksamatta jättäneistä ajankohtaiseksi. Odottelen itse vielä ainakin muutaman vuoden ja katson miten tilanne kehittyy. Tänä vuonna oli taas ilo siirtää osuuspääomankorot suoraan *Nordnettiin, jossa ne pääsee kasvamaan korkoa korolle salkussani. Etkö ole vielä Nordnetin jäsen? *Avaa täysin ilmainen arvo-osuustili jo tänään ja aloita S-junailun lisäksi myös sijoittaminen Suomen parhaassa sijoituspankissa!